Teenindusvalmiduse tõstmine
|Eesmärk:||1. Aidata ettevõttel siduda nende strateegilise juhtimise elemente igapäevaseese tegevusse;|
2. Näidata töötajatele nende ettevõtte strateegiliste eesmärkide seoseid töötajate igapäevase tegevusega.
|Sihtgrupp:||Koolitusele on oodatud osalema inimesed, kes tegelevad ise teenindamisega (eesliin) või teenuste juhtimisega ettevõttes (superviisorid).|
|Teemad:||Tuletame meelde ettevõtte visiooni ja põhiväärtused, seome need igapäevase tegevusega läbi teoreetiliste skeemide ja läbi rohkete iseseisvate ülesannete, mille ülesandeks on panna inimesed mõtlema oma tööülesannetest ja sellest kuidas nad nendega hakkama saavad, mida võiks teha teistmoodi ja paremini. Seletame lahti mina-pildi kontseptsiooni, mugavustsooni, sotsiaalse laiskuse mõisted, räägime ootuste teooriast, inimeste hoiakutest, kliendirahulolust, kliendipoolsest teenusest saadavast kasulikkusest. Kõige olulisem – seome selle suurde tervikusse, üheks pildiks, mis aitab töötajatel paremini mõista ettevõtte strateegilisi eesmärke ja hakata eesmärgistatumalt nende täitmise poole püüdlema. Räägime meeskonnatööst ja teeme palju individuaalseid ülesandeid, millede täitmise käigus arutame, mida konkreetne ülesanne tähendab ettevõtte seisukohalt ja kuhu siit saab nii töötaja kui ettevõte edasi püüelda. Tegeleme usalduse, meeskonna normide ja klientide vastu hoolivuse näitamise küsimustega. |
Koolitus on nii praktiline kui ka teoreetiline, andes praktilistele tegevustele teoreetilisi selgitusi ja püüdes panna osalejad sügavamalt mõistma seda, mida konkreetselt õpitakse. Teeme rühmatöid ja laseme individuaalselt lahendada probleeme.
|Õpiväljund:||1. Mõistab paremini ettevõtte strateegilise planeerimise eesmärke;|
2. Oskab siduda oma igapäevategevusi strateegiliste eesmärkidega;
3. Teab ettevõtte visiooni, missiooni ja põhiväärtusi.
|Õppekeel:||eesti keel|
|Maht:||auditoorne õppetöö: 8 akadeemilist tundi|
|Kontakt:||Silvia Uus, 53 611 896, silvia dot uus at ttu dot ee|